དང་པོ།༽བཤགས་བཅོས་ལས་ལངས་པའི་མི་དེས་སྔོན་གྱི་མགོ་བོ་གང་དུ་ཡོད་སའི་མི་དེའི་མྱོང་ཚོར་ཡོངས་རྫོགས་ཇི་བཞིན་དུ་དྲན་པ་བྱུང་ཚེ་མི་དེ་མགོ་བོ་གང་ལས་ལེན་སའི་མི་དེ་དང་རྒྱུད་གཅིག་དུ་འདོད་དགོས་པས།གང་ཟག་དེའི་རིགས་འདྲའི་རྒྱུན་ནམ།ཡང་ན་ངོ་རྟགས་གཅིག་པའི་རྒྱུན་འཛིན་པའི་ཁྱད་ཆོས་གཙོ་བོ་དེ་ཀླད་པའི་ནང་ཡོད་དགོས་པར་འགྱུར་ཞིང་།འདི་ལྟ་ན་སངས་རྒྱས་པའི་གཞུང་དང་འབྲེལ་ནས་བཤད་ན་ཚེ་སྔ་ཕྱིའི་རྒྱུན་སྦྲེལ་བའི་རྣམ་ཤེས་སམ་ཡང་ན་སྔགས་གཞུང་ནས་འབྱུང་བའི་གཉུག་མའི་ཤེས་པ་དེ་ཀླད་པའི་ནང་ཡོད་ཅེས་སྨྲ་དགོས།